ܕܟ̣ܪܐ ܕܫܒ̣ܥܐ ܐܒ (ܛܒܚ) ܡܐܲܪܘܚܐ ܝܠܗ ܠܡܐܙܠܬܐ ܕܥܡܐ ܐܝܟ̣ ܕܒܪܡܙܐ ܝܠܗ ܥܠ ܥܡܠܝܬܐ ܕܒܢܝܬܐ ܕܐܘܚܕܢܘܬܐ (ܐܬܪܐ) ܕܥܝܪܐܩ ܥܠ ܐܣ̈ܐ ܦܠܝܡ̈ܐ ܒܢܝ̈ܐ ܥܠ ܚܘܦܛ̈ܐ ܕܥܩܪܬܐ ܘܡܦܫܪܬܐ ܘܡܪܗܒ̣ܬܐ ܘܛܘܗܡܝܘܬܐ، ܐܘܚܕܢܘܬܐ ܕܥܝܪܐܩ ܦܝܫܠܗ̇ ܒܢܝܬܐ ܥܠ ܙܘܕܘܢܝ̈ܐ ܡ̣ܢ ܥܡܠܝܬ̈ܐ ܕܡܦܫܪܬܐ ܛܘܗܡܝܬܐ ܡܫܘܪܐ ܠܗ̇ ܒܦܪܡܐ ܕܣܡܝܠܐ ܫܢ̄ܬܐ 1933 ܒܙܕܩܐ ܕܥܡܐ ܐܫܘܪܝܐ، ܘܡܢܕܝ ܡܦܫܡܢܐ ܝܠܗ ܩܐ ܕܡܕܥ̈ܐ ܐܢ̈ܝ ܕܡܛܘܝܒ̣ܠܗ̄ܘܢ ܩܐ ܕܗ̇ܘ ܦܪܡܐ ܗܵܠܐ ܦܝܵܫܐ ܝܠܝ̈ܗܝ ܘܪܣܝܟ̣ܐ (ܡܚܘܠܢ̈ܐ) ܓܘ ܪܸܢܝܵܐ ܣܝܣܝܐ ܥܝܪܐܩܝܐ ܘܗܠܐ ܪܢܝܐ ܕܡܪܚܩܬܐ ܘܡܦܫܪܬܐ ܒܥܒ̣ܕܐ ܝܠܗ ܥܒ̣ܕܸܗ ܓܘ ܒܢܝܢܐ ܪܢܝܝܐ ܥܝܪܐܩܝܐ، ܘܗܠܐ ܕܒ̣ܚ̈ܐ ܒܢܦܠܐ ܝܠܝܗܝ ܡܛܠ ܢܛܪܬܐ ܕܐܝܬܘܬܝܗܝ ܓܘ ܛܠܐ ܕܨܦܚܝܬ̈ܐ ܣܪ̈ܝܚܐ ܡܛܐ ܠܗ̄ܘܢ ܘܒܡܛܝܐ ܝܠܝܗܝ ܫܘܦܢ̈ܐ ܕܚܝܘܬܝ̈ܗܝ ܒܐܣܟܝܡܐ ܝܘܡܝܐ ܘܐܡܝܢܝܐ.